CELEX: 62013TN0261
Language: sk
Date: 2013-05-03 00:00:00
Title: Vec T-261/13: Žaloba podaná 3. mája 2013 — Holandsko/Komisia

29.6.2013   
            
            
               SK
            
            
               Úradný vestník Európskej únie
            
            
               C 189/29
            
         Žaloba podaná 3. mája 2013 — Holandsko/Komisia
   (Vec T-261/13)
   2013/C 189/59
   Jazyk konania: holandčina
   
      Účastníci konania
   
   
      Žalobca: Holandské kráľovstvo (v zastúpení: M. Bulterman a J. Langer, splnomocnení zástupcovia)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil nariadenie č. 119/2003 v rozsahu, v akom nie je možné článok 1 ods. 2 nariadenia č. 119/2013 oddeliť od zvyšku ustanovení tohto nariadenia. Článok 1 ods. 2 nariadenia č. 119/2013 tvorí jadro tohto nariadenia a ostatné ustanovenia sú preto pri zrušení článku 1 ods. 2 bezvýznamné,
            
         
               —
            
            
               subsidiárne zrušil článok 1 ods. 2 nariadenia č. 119/2013,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby uvádza žalobca päť žalobných dôvodov.
   
               1.
            
            
               Prvý žalobný dôvod založený na porušení článku 5 ods. 3 nariadenia č. 2494/95 (1), keďže Eurostat je označený ako subjekt, ktorý vypracuje a aktualizuje usmernenia.
            
         
               2.
            
            
               Druhý žalobný dôvod založený na porušení článku 13 ods. 2 ZEÚ, keďže Eurostat je splnomocnený vypracovať a aktualizovať právne záväzné usmernenia.
            
         
               3.
            
            
               Tretí žalobný dôvod založený na porušení článku 338 ods. 1 ZFEÚ, keďže pre vytvorenie harmonizovaných indexov spotrebiteľských cien uplatnila usmernenia o stálych daňových sadzbách (HICP — CT) a nie právne nástroje uvedené v článku 288 ZFEÚ.
            
         
               4.
            
            
               Štvrtý žalobný dôvod založený na porušení článku 5 ods. 3 a článku 14 ods. 3 nariadenia č. 2494/95 v spojení s článkom 5a rozhodnutia 1999/468 (2), keďže sa zavádza iné konanie než regulačný postup s kontrolou.
            
         
               5.
            
            
               Piaty žalobný dôvod založený na porušení článku 291 ZFEÚ v spojení s nariadením č. 182/2011 (3), keďže na vypracovanie a aktualizáciu usmernení sa neuplatnilo jedno z konaní upravených v nariadení č. 182/2011.
            
         
      (1)  Nariadenie Rady (ES) č. 2494/95 z 23. októbra 1995 o harmonizovaných indexoch spotrebiteľských cien (Ú. v. ES L 257, s. 1; Mim. vyd. 10/001, s. 39).
   
      (2)  Rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (Ú. v. ES L 184, s. 23; Mim. vyd. 01/003, s. 124).
   
      (3)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, s. 13).